واحد عراقي هج من العراق راح لبلد ثاني بس هم عربي و بدة يدور على شقة يشتريهه و كل الشقق طلعت غالية و هو ما عندة فلوس <<<< محدق الاخ مثلنه هع
و بعدين اجة واحد حباب و ابن حلال دلاه على شقة رخيصة اخت البلاش و كلولة انو العيب الوحيد اللي بيهه انو اكو جني عايش بيهه و كاللهم اوكي و اشتراهه و طلع اغاني و كام يشرب و يغني
الجني جان كاعد وية جماعتة و كللهم الا اروح اهججة من البيت فسوة عيونة حمر و كام يطلع من اذانة دخان و راح يم العراقي كلة اخوية ممكن جكارة جان ينطيه العراقي جكارة و ما سوة شي و رجع يغني
الجني رجع يم جماعتة و كال الا اخوفة و اخليه يطلع فكطع ايديه و هوسة و راح للعراقي كلة اخوية ممكن جكاة جان ينطيه العراقي جكارة و رجع الجني يم جماعتة كللهم اني اول مرة اشوف هيجي واحد صلف بس الا اخوفة فسلخ جلده و عوج حلكة و راح للعراقي و كلة اخوية ممكن جكارة جان العراقي باوع عليه و صفن ..........
و كله انت مدا تلاحظ انو الجكاير كاعدة تضرك كل شوية و انطيك جكارة و ترجعلي مدري شبيك !